Diari Oficial de la Generalitat Valenciana


Sumari del DOGV 4430, del 31-01-2003 (2003/738)

Informació pública del programa d'actuació integrada, pla parcial de millora, projecte d'urbanització i projecte de reparcel·lació de la unitat d'execució nº 1 del PGOU de Cox (Alacant).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4430

Data del DOGV
:   31-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/738


Organisme emissor
:   Ajuntament de Cox

Tipus de document
:   Anunci

Informació pública del programa d'actuació integrada, pla parcial de millora, projecte d'urbanització i projecte de reparcel·lació de la unitat d'execució nº 1 del PGOU de Cox (Alacant). [2003/X738]
  
En compliment del que disposa l'article 52, en relació amb els arts. 46, 53 i 69 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística, se sotmeten a informació pública durant el termini de vint dies el programa d'actuació integrada, pla parcial de millora, projecte d'urbanització i projecte de reparcel·lació de la UE nº 1 del PGOU de Cox (Alacant), tramitats a iniciativa de l'Agrupació d'Interès Urbanístic del Sector UE-1 de Cox per a la seua execució per gestió indirecta, segons els documents redactats per l'arquitecte Javier Mora Rocamora i altres.
  
Els terminis d'exposició es comptaran a partir del dia següent a la publicació del present dicto en el Diari Oficial de la Generalitat Valenciana, el qual s'anunciarà també en un diari d'informació general editat a la Comunitat Valenciana.
  
Durant el període d'exposició s'admetran tant al·legacions a tots els documents esmentats com alternatives tècniques a la inclosa en el Programa i, després de la conclusió, els qui sent propietaris dels terrenys o no, tinguen interès a competir per ser seleccionats com a adjudicataris del corresponent Programa, podran presentar proposicions juridicoeconòmiques. Estes últimes, les proposicions juridicoeconòmiques, es presentaran durant els cinc dies següents al venciment del termini dels vint dies adés esmentats. Les alternatives tècniques es presentaran a la vista, amb la documentació expressada en els apartats A) i B) de l'article 32 de la Llei Valenciana 6/1994, acompanyada, si fa el cas, de projectes complementaris. Les proposicions juridicoeconòmiques es presentaran en plica tancada amb la documentació esmentada en els apartats C) i D) de l'article 32 ja assenyalat. Els terminis indicats anteriorment quedaran prorrogats per vint dies addicionals, si durant els deu primers dies d'informació pública cap persona es comprometera de presentar una alternativa tècnica substancialment distinta a la inicial i en prestara caució en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui per desconèixer-la, presenten pliques prematurament. L'acte d'obertura de pliques tindrà lloc en la següent data hàbil a la conclusió del termini per a presentar-les, del desenrotllament i resultats de les quals, se n'alçarà acta.